Մարիա Զախարովա

Մարիա Վլադիմիրովնա Զախարովա (, ), ռուս պետական և քաղաքական գործիչ, դիվանագետ, ունի արտակարգ և լիազոր դեսպանորդի դիվանագիտական աստիճան (2015)։

2015 թվականի օգոստոսի 10-ից Զախարովան տնօրեն է Ռուսաստանի Դաշնության արտաքին գործերի նախարարության Տեղեկատվության և լրատվության վարչությունում (նաև ՌԴ ԱԳՆ-ի պաշտոնական ներկայացուցիչ)։ Պատմական գիտությունների թեկնածու։

Կենսագրություն 
Ծնվել է 1975 թվականի դեկտեմբերի 24-ին։ Ծնողները եղել են դիվանագետներ։ Մանկությունը անցել է Պեկինում, որտեղ աշխատել են հայրը և մայրը։ Հայրը՝ Վլադիմիր Յուրևիչ Զախարովը, մասնագիտությամբ արևելագետ է։ Այժմ աշխատում է Տնտեսագիտության բարձրագույն դպրոցում։

1998 թվականին ավարտել է Մոսկվայի պետական համալսարանի Միջազգային հարաբերությունների և Ժուռնալիստիկայի ֆակուլտետը՝ արևելագետի և լրագրողի մասնագիտությամբ։ Պրակտիկան անցել է Չինաստանում՝ Ռուսաստանի դեսպանատանը։

2003 թվականին պաշտպանել է թեկնածուական դիսերտացիա՝ «Նոր տարվա տոնակատարության ավանդական խորհրդանիշների ձևափոխումը ժամանակակից Չինաստանում» թեմայով։

1998 թվականից աշխատակցել է ՌԴ ԱԳՆ-ի «Դիվանագիտական տեղեկագիր» ամսագրի խմբագրմանը, ապա նաև ՌԴ ԱԳՆ-ի Տեղեկատվության եւ լրատվության վարչությունում։

2003-2005 թվականներին ղեկավարել է ՌԴ ԱԳՆ-ի Տեղեկատվության և լրատվության վարչությունը։

2005-2008 թվականներին եղել է Միավորված ազգերի կազմակերպությունում Ռուսաստանի Դաշնության մամուլի քարտուղարի մշտական ներկայացուցիչը։

2008-2011 թվականներին դարձյալ ղեկավարել է Տեղեկատվության և լրատվության վարչությունը։

2011-2015 թվականներին վերոնշյալ վարչությունում նշանակվել է ղեկավարի տեղակալ։ Նրա պարտականությունների մեջ մտնում էին կազմակերպել և անցկացնել պաշտոնական ճեպազրույցներ Ռուսաստանի արտաքին գործերի նախարարությունում, ինչպես նաև համակարգել ԱԳՆ-ի աշխատանքները սոցիալական ցանցերում, այդ թվում` Ռուսաստանի Դաշնության արտաքին գործերի նախարար Սերգեյ Լավրովի արտասահմանյան այցերը։

Մարիա Զախարովան հայտնի դարձավ հատկապես ռուսաստանյան պետական հեռուստաալիքի կողմից կազմակերպվող քաղաքական թոք-շոուներին մասնակցելով և սոցիալական ցանցերում քաղաքական հարցերը մեկնաբանելով։ Ռուս դիվանագետների մեջ համարվում է ամենացիտվողը։

ՌԴ ԱԳՆ-ի պաշտոնական խոսնակն է։ Հաճախ համեմատվում է Ջեն Պսակիի հետ (ԱՄՆ Պետդեպարտամենտի պաշտոնական ներկայացուցիչը մինչև 2015 թվականի մարտի 31-ը)։ Հեռուսատահաղորդավար Վլադիմիր Սոլովյովը մի անգամ Զախարովային անվանել է «հակա-Պսակի»

2015 թվականի օգոստոսի 10-ին նշանակվում է Ռուսաստանի ԱԳՆ-ի Տեղեկատվության և լրատվության վարչության տնօրեն։ Զախարովան պատմության մեջ դարձավ առաջին կինը, ով զբաղեցրեց այս պաշտոնը։ Զախարովան շաբաթական մի քանի ճեպազրույցներ է ունենում լրագրողների հետ։ Ինքը՝ Զախարովան, նշում է, որ ԱԳՆ-ն ժամանակի հետ համահունչ է քայլում և արտասահմանյան փորձն է հաշվի առնում։

Ենթադրվում է, որ աջակցում է «Միասնական Ռուսաստան» կուսակցությանը։ Այդ մասին վկայում է նաև այն փաստը, որ 2016 թվականի մարտին դասախոսությամբ հանդես եկավ «Կանդիդատ  ֆորում»ում, որն անց էր կացվում սույն կուսակցության կողմից` պետական դումայի ընտրություններից առաջ։

Տիրապետում է անգլերեն և չինարեն լեզուների։ Ունի արտակարգ դեսպանորդ և լիազոր նախարարի երկրորդ կարգի դիվանագիտական ռանգ։ Ռուսաստանի արտաքին և պաշտպանական քաղաքականության խորհրդի անդամ։ Գիտական աստիճանը` պատմական գիտությունների թեկնածու։

Քննադատություն 
Մարիա Զախարովան քննադատության է ենթարկվել Ազատություն ռադիոկայանի կողմից` անձնական-հրապարակախոսական ոճի համար, որը ստացավ ագրեսիվ անվանումը և համեմատվեց սովետական թերթերի հրատարակումների հետ։

2015 թվականի դեկտեմբերի 30-ին ռուս դիվանագետի եթերը ընդհատվեց «Հատուկ կարծիք» հաղորդման ժամանակ` «Մոսկվայի ձայնը» ռադիոկայանում։ Հաղորդման հյուրը լեհ լրագրող Վացլավ Ռադզիվինովիչն էր, որը, ձևաչափի համաձայն, պետք է տար սեփական գնահատականը օրվա գլխավոր նորությունների վերաբերյալ։ Քննարկման ընթացքում տաղավարում հայտնվեց Զախարովան, որը հայտագրված չէր որպես ծրագրի մասնակից, բայց հրավիրված էր գլխավոր խմբագրի կողմից:.

2016-ի մարտից «Ведомости» թերթի թղթակից Միխայիլ Օվերչենկոն մարդկանց  ուշադրությունը հրավիրեց դիվանագիտական մի միջադեպի` Մարիա Զախարովայի մասկացությամբ։ Ռուս դիվանագետը հաշվել էր ԱՄՆ պետդեպարտամենտի ներկայացուցիչ Մարկ Տոներոմի կողմից ասված put up or shut up ֆրազը (նշանակում է կատարիր այն, ինչ ասել ես, կամ դադարիր այդ մասին խոսել) համարել է կոպիտ վիրավորանք Ռուսաստանի Դաշնության հասցեին:МИД России и трудности перевода «Ведомости», 01.03.2016</ref>.
Ռուս քաղաքական մեկնաբան Օլեգ Կաշինը համարում էր, որ Զախարովայի խոսելաոճը  զոռբայության հատուկ տարրեր ուներ և նշում էր, որ նման հեռոտորաբանությունը հատուկ չէ ԱԳՆ խոսնակին.

Անձնական կյանք 
Ամուսնացած է, ունի մեկ աղջիկ (Մարիանա)։

Պարգևներ և մրցանակներ 
 Պատվոգիր Ռուսաստանի Դաշնության նախագահի կողմից (2013)։
 Պատվոգիր Մոսկվայի ժուռնալիստների միության կողմից:(2016).

Ծանոթագրություններ

Արտաքին հղումներ 

 Մարիա Զախարովայի կայքը
 Биография М. В. Захаровой на сайте ТАСС
 Биография М. В. Захаровой на сайте МИД РФ
 
 
 Блог Марии Захаровой на «Эхе Москвы»
 «Особое мнение». Радио «Эхо Москвы», Вацлав Радзивинович и Мария Захарова, эфир 30 декабря 2015 г.
 «Лицом к событию». Радио «Свобода». Мария Захарова, эфир 26 марта 2016 г.

Դիվանագետներ այբբենական կարգով
Մոսկվայի միջազգային հարաբերությունների պետական ինստիտուտի շրջանավարտներ
Ռուս կին քաղաքական գործիչներ
Ռուս դիվանագետներ
«Միասնական Ռուսաստան» կուսակցության անդամներ
Ռուս լրագրողներ
Ռուս պետական գործիչներ
Պատմական գիտությունների թեկնածուներ
Պատվո շքանշանի ասպետներ (Ռուսաստան)